
住讜讟讛 诇讜 注"讘 - 驻讬专讜砖 砖讟讬讬谞讝诇抓

诇讗 讻讚专讱 砖讞诇讜拽讬谉 讛砖讘讟讬诐 讘住讚专 讛讗诪讜专 讘转讞讬诇转 讞讜诪砖 讛驻拽讜讚讬诐 (住驻专 "讘诪讚讘专") (讗, 讗-讟讜) 讞诇讜拽讬谉 讘讗讘谞讬 讗驻讜讚, 讗诇讗 讻讚专讱 砖讞诇讜拽讬谉 讘讞讜诪砖 砖谞讬 (住驻专 砖诪讜转) (讗, 讘-讚).


讻讬爪讚? 讘讗讘谉 讗讞转 谞诪爪讗讬诐 讘谞讬 诇讗讛 讻住讬讚专谉: 专讗讜讘谉, 砖诪注讜谉, 诇讜讬, 讬讛讜讚讛, 讬砖砖讻专 讜讝讘讜诇讜谉. 讘讗讘谉 讛砖谞讬讛 讘谞讬 专讞诇 讗讞讚 讘谞讬诪讬谉 诪讻讗谉 讘砖讜专讛 讛转讞转讜谞讛 讜讗讞讚 讬讜住祝 诪讻讗谉 讘砖讜专讛 讛注诇讬讜谞讛, 讜讘谞讬 砖驻讞讜转 讚谉, 谞驻转诇讬, 讙讚 讜讗砖专 讘讗诪爪注.


讜讗诇讗 讗诐 讛住讚专 注诇 讛讗讘谞讬诐 诇讗 讛讬讛 讻驻讬 住讚专 诇讬讚转诐 诪讗讬 [诪讛] 讗讬讱 讗谞讬 诪拽讬讬诐 "讻转讜诇讚讜转诐" 鈥� 讛讻讜讜谞讛 讻砖诪讜转谉 砖拽专讗 诇讛谉 讗讘讬讛谉 诪讜诇讬讚诐, 讜诇讗 讻砖诪讜转 讘讗讜驻谉 砖拽专讗 诇讛谉 诪砖讛. 砖讻讱 讛讬讛 讻转讜讘 砖诐: "专讗讜讘谉", 讜诇讗 "专讗讜讘谞讬", "砖诪注讜谉", 讜诇讗 "砖诪注讜谞讬", "讚谉" 讜诇讗 "讛讚谞讬", "讙讚" 讜诇讗 "讛讙讚讬". 讜讗诐 讻谉 讛专讬 讝讛 转讬讜讘转讗 [拽讜砖讬讛 讞诪讜专讛] 注诇 讚讘专讬 专讘 讻讛谞讗 砖讛专讬 诇讗祝 讗讞转 诪谉 讛讚注讜转 诇讗 讛讬讛 住讚专 讛砖讘讟讬诐 讘讗讘谞讬 讛讗驻讜讚 讻住讚专诐 讘讛专 讙专讬讝讬诐 讜讛专 注讬讘诇! 讜诪住讻诪讬诐: 讗讻谉, 转讬讜讘转讗 [拽讜砖讬讛 讞诪讜专讛]  讛讬讗 讜谞讚讞讜 讚讘专讬讜.


 讜砖讜讗诇讬诐: 诇讚注转 专讘 讻讛谞讗  讜讗诇讗 诪讗讬 [诪讛 讛讛讚讙砖讛] "讜讛讞爪讬讜 讗诇 诪讜诇 讛专 注讬讘诇" (讬讛讜砖注 讞, 诇讙)? 转谞讗 [砖谞讛 讛讞讻诐]: 砖讛讻讜讜谞讛 讛讬讗 诇讛讚讙讬砖 讘讛"讗 讛讬讚讬注讛 鈥� 讛讞爪讬 讛拽讟谉 讬讜转专 讛讜讗 注诇 讛专 注讬讘诇, 砖讻谉 讞爪讬讜 砖诇 诪讜诇 讛专 讙专讬讝讬诐 诪专讜讘讛 诪讞爪讬讜 砖诇 讛专 注讬讘诇, 诪驻谞讬 砖砖讘讟 诇讜讬 砖谞讻诇诇 讘讗诇讜 砖诇 诪讜诇 讛专 讙专讬讝讬诐 谞诪爪讗 讞诇拽 诪诪谞讜 诇诪讟讛,  讘讬谉 砖谞讬 讛讛专讬诐.


 讜转讜讛讬诐:  讗讚专讘讛 (诇讛讬驻讱), 诪驻谞讬 砖诇讜讬 诇诪讟讛 讘爪专讬 诇讛讜 [驻讞转讜 诇讛诐]! 讜诪砖讬讘讬诐, 讛讻讬 拽讗诪专 [讻讱 讗诪专]: 讗祝 注诇 驻讬 砖诇讜讬 讛讬讛 诇诪讟讛 鈥�/b> 讘谞讬 讬讜住祝 讛讬讜 注诪讛诐. 讜讛诐 讛讬讜 专讘讬诐, 砖谞讗诪专: "讜讬讚讘专讜 讘谞讬 讬讜住祝 讗转 讬讛讜砖注 诇讗诪专 诪讚讜注 谞转转讛 诇讬 谞讞诇讛 讙讜专诇 讗讞讚 讜讞讘诇 讗讞讚 讜讗谞讬 注诐 专讘... 讜讬讗诪专 讗诇讬讛诐 讬讛讜砖注 讗诐 注诐 专讘 讗转讛 注诇讛 诇讱 讛讬注专讛" (讬讛讜砖注 讬讝, 讬讚-讟讜),


讗诪专 诇讛谉: 诇讻讜 讜讛讞讘讗讜 注爪诪讻诐 讘讬注专讬诐, 砖诇讗 转砖诇讜讟 讘讻诐 注讬谉 讛专注 注诇 砖讗转诐 专讘讬诐 讻诇 讻讱. 讗诪专讜 诇讬讛 [诇讜] 讘谞讬 讬讜住祝 诇讬讛讜砖注: 讝专注讬讛 [讝专注讜] 砖诇 讬讜住祝 诇讗 砖诇讟讗 讘讬讛 注讬谞讗 讘讬砖讗 [砖讜诇讟转 讘讜 注讬谉 讛专注], 讚讻转讬讘 [砖谞讗诪专]: "讘谉 驻专转 讬讜住祝 讘谉 驻专转 注诇讬 注讬谉" (讘专讗砖讬转 诪讟, 讻讘), 讜讗诪专 专' 讗讘讛讜: 讗诇 转讛讬 拽讜专讗 "注诇讬 注讬谉" 讗诇讗 "注讜诇讬 注讬谉", 诇讜诪专 砖讛诐 诪转注诇讬诐 注诇 注讬谉 讛专注.


专' 讬讜住讬 讘专' 讞谞讬谞讗 讗诪专: 诪讛讻讗 [诪讻讗谉] 讗谞讞谞讜 诇诪讚讬诐 讚讘专 讝讛, 砖谞讗诪专 讘讘专讻转 讬注拽讘 诇讘谞讬 讬讜住祝: "讜讬讚讙讜 诇专讘 讘拽专讘 讛讗专抓" (讘专讗砖讬转 诪讞, 讟讝), 诪讛 讚讙讬诐 砖讘讬诐 鈥�/b> 诪讬诐 诪讻住讬谉 注诇讬讛谉 讜讗讬谉 讛注讬谉 砖讜诇讟转 讘讛谉, 讗祝 讝专注讜 砖诇 讬讜住祝 鈥�/b> 讗讬谉 讛注讬谉 砖讜诇讟转 讘讛谉.


讜砖讜讗诇讬诐 注诇 讛讘专讬讬转讗 砖讛拽砖讬谞讜 诪诪谞讛 注诇 专讘 讻讛谞讗: 讛谞讬 [讗诇讛] 讞诪砖讬诐 讗讜转讬讜转 讛谉 讘砖诪讜转 讛砖讘讟讬诐 砖注诇 讛讗驻讜讚? 讛诇讗 诇驻讬 诪谞讬讬谉 讞诪砖讬诐 谞讻讬 讞讚讗 讛讜讬讬谉 [驻讞讜转 讗讞转 讛谉]! 讗诪专 专' 讬爪讞拽: 讬讜住祝 讛讜住讬驻讜 诇讜 讗讜转 讗讞转 讘讻转讬讘讛 注诇 讗讘谞讬 讛讗驻讜讚, 砖谞讗诪专: "注讚讜转 讘讬讛讜住祝 砖诪讜 讘爪讗转讜 注诇 讗专抓 诪爪专讬诐" (转讛诇讬诐 驻讗, 讜).


诪转拽讬祝 诇讛 [诪拽砖讛 注诇 讻讱] 专讘 谞讞诪谉 讘专 讬爪讞拽: "讻转讜诇讚讜转诐" 讘注讬谞谉 [爪专讬讻讬诐 讗谞讜], 讜讛讜讗 诇讗 谞拽专讗 讘诇讬讚转讜 讬讛讜住祝! 讗诇讗, 讬砖 诇转专抓 讘讗讜驻谉 讗讞专: 讘讻诇 讛转讜专讛 讻讜诇讛 "讘谞讬诪谉" 讻转讬讘 [谞讗诪专] 讞住专, 讜讛讻讗 [讜讻讗谉] 讻砖谞讜诇讚 讻转讜讘 "讘谞讬诪讬谉" 砖诇诐, 讻讚讻转讬讘 [讻驻讬 砖谞讗诪专]: "讜讗讘讬讜 拽专讗 诇讜 讘谞讬诪讬谉" (讘专讗砖讬转 诇讛, 讬讞) 诪诇讗. 讜讻转讜诇讚转讜, 讻诪讜 砖拽专讗 诇讜 讗讘讬讜 讘诇讬讚转讜 鈥� 讻讱 谞讻转讘 砖诪讜 讘讗驻讜讚.


讗 讗诪专 专讘 讞谞讗 讘专 讘讬讝谞讗 讗诪专 专' 砖诪注讜谉 讞住讬讚讗: 讬讜住祝 砖拽讬讚砖 砖诐 砖诪讬诐 讘住转专, 砖诇讗 讞讟讗 讘住转专 注诐 讗砖转 驻讜讟讬驻专 鈥� 讛讜住讬驻讜 注诇讬讜 讗讜转 讗讞转 诪砖诪讜 砖诇 讛拽讚讜砖 讘专讜讱 讛讜讗, 讬讛讜讚讛 砖拽讬讚砖 砖诐 砖诪讬诐 讘驻专讛住讬讗 注诇 讬诐 住讜祝 讻砖讬爪讗讜 诪诪爪专讬诐 鈥� 谞拽专讗 讻讜诇讜 注诇 砖诪讜 砖诇 讛拽讚讜砖 讘专讜讱 讛讜讗 砖讛专讬 讻诇 讛砖诐 讘谉 讗专讘注 讗讜转讬讜转 讻诇讜诇 讘转讜讱 讛砖诐 讬讛讜讚讛. 


讜诪驻专砖讬诐: 讬讜住祝 诪讗讬 讛讬讗 [诪讛 讛讬讛] 注谞讬讬谞讜 鈥� 讚讻转讬讘 [砖谞讗诪专] "讜讬讛讬 讻讛讬讜诐 讛讝讛 讜讬讘讗 讛讘讬转讛 诇注砖讜转 诪诇讗讻转讜" (讘专讗砖讬转 诇讟, 讬讗) 讗诪专 专' 讬讜讞谞谉: 诪诇诪讚 砖砖谞讬讛诐 讙诐 讬讜住祝 讜讙诐 讗砖转 驻讜讟讬驻专 诇讚讘专 注讘讬专讛 谞转讻讜讜谞讜 讜诇砖诐 讻讱 讘讗 讛讘讬转讛. 讜注诇 讗讜转讜 讻转讜讘 "讜讬讘讗 讛讘讬转讛 诇注砖讜转 诪诇讗讻转讜" 讙诐 谞讞诇拽讜 专讘 讜砖诪讜讗诇; 讞讚 [讗讞讚] 诪讛诐 讗诪专: 诇注砖讜转 诪诇讗讻转讜 诪诪砖 讻驻砖讜讟讛, 讜讞讚 [讜讗讞讚] 讗诪专: 诇注砖讜转 爪专讻讬讜 讘转砖诪讬砖 注讬诪讛 谞讻谞住.


谞讗诪专 "讜讗讬谉 讗讬砖 诪讗谞砖讬 讛讘讬转 砖诐 讘讘讬转" (讘专讗砖讬转 诇讟, 讬讗) 讜转讜讛讬诐:讗驻砖专 讘讬转 讙讚讜诇 讜讞砖讜讘 讻讘讬转讜 砖诇 讗讜转讜 专砖注 诇讗 讛讬讛 讘讜 讗讬砖 诪诪砖专转讬讜?! 转谞讗 讚讘讬 [砖谞讛 讛讞讻诐 讘讘讬转 诪讚专砖讜] 砖诇 专' 讬砖诪注讗诇: 讗讜转讜 讛讬讜诐 讬讜诐 讞讙诐 讛讬讛, 讜讛诇讻讜 讻讜诇谉 诇讘讬转 注讘讜讚讛 讝专讛 砖诇讛诐, 讜讛讬讗 讗诪专讛 诇讛谉 讞讜诇讛 讛讬讗 讜讗讬谞讛 讬讻讜诇讛 诇诇讻转, 讗诪专讛 讘诇讬讘讛: 讗讬谉 诇讬 讬讜诐 砖谞讝拽拽 诇讬 讬讜住祝 讻讬讜诐 讛讝讛.


谞讗诪专 "讜转转驻砖讛讜 讘讘讙讚讜 诇讗诪专 砖讻讘讛 注诪讬" (讘专讗砖讬转 诇讟, 讬讘). 讘讗讜转讛 砖注讛 讘讗转讛 讚讬讜拽谞讜 (讚诪讜转讜) 砖诇 讗讘讬讜 讜谞专讗转讛 诇讜 讘讞诇讜谉, 讗诪专 诇讜: 讬讜住祝! 注转讬讚讬谉 讗讞讬讱 砖讬讻转讘讜 注诇 讗讘谞讬 讗驻讜讚 讜讗转讛 爪专讬讱 诇讛讬讜转 讘讬谞讬讛诐, 专爪讜谞讱 砖讬诪讞讛 砖诪讱 诪讘讬谞讬讛诐, 讜转拽专讗 专讜注讛 讝讜谞讜转? 讚讻转讬讘 [砖谞讗诪专] "讜专注讛 讝讜谞讜转 讬讗讘讚 讛讜谉" (诪砖诇讬 讻讟, 讙), 砖讬讗讘讚 注诇 讬讚讬 讻讱 讻讘讜讚 讝讛 讛讙讚讜诇 诪讻诇 讛讜谉.


诪讬讚 鈥�/b> "讜转砖讘 讘讗讬转谉 拽砖转讜" (讘专讗砖讬转 诪讟, 讻讚), 讗诪专 专' 讬讜讞谞谉 诪砖讜诐 (讘砖诐) 专' 诪讗讬专: 砖砖讘讛 拽砖转讜 (砖讛讜讗 讻讬谞讜讬 诇讗讬讘专) 诇讗讬转谞讜, 砖讘讟诇 诪诪谞讜 讬爪专讜. 谞讗诪专 砖诐 注诇 讬讜住祝 "讜讬驻讝讜 讝专注讬 讬讚讬讜" (讘专讗砖讬转 诪讟, 讻讚) 鈥� 谞注抓 讬讚讬讜 讘拽专拽注 讜讬爪讗讛 砖讻讘转 讝专注讜 诪讘讬谉 爪讬驻讜专谞讬 讬讚讬讜.


"诪讬讚讬 讗讘讬专 讬注拽讘" (讘专讗砖讬转 诪讟, 讻讚), 诪讬 讙专诐 诇讜 砖讬讞拽拽 注诇 讗讘谞讬 讗驻讜讚 鈥�/b> 讗诇讗 讗讘讬专 讬注拽讘. "诪砖诐 专注讛 讗讘谉 讬砖专讗诇" (讘专讗砖讬转 诪讟, 讻讚), 诪砖诐, 诪转讜讱 砖注诪讚 讘谞住讬讜谉 讝讻讛 讜谞注砖讛 专讜注讛 诇讬砖专讗诇, 砖谞讗诪专: "专注讛 讬砖专讗诇 讛讗讝讬谞讛 谞讛讙 讻爪讗谉 讬讜住祝" (转讛诇讬诐 驻, 讘).


转谞讬讗 [砖谞讜讬讛 讘专讬讬转讗]: 讛讬讛 专讗讜讬 讬讜住祝 诇爪讗转 诪诪谞讜 砖谞讬诐 注砖专 砖讘讟讬诐 讻讚专讱 砖讬爪讗讜 诪讬注拽讘 讗讘讬讜, 砖谞讗诪专: "讗诇讛 转诇讚讜转 讬注拽讘 讬讜住祝" (讘专讗砖讬转 诇讝, 讘) 诇讜诪专 砖讻诇 诪讛 砖讗讬专注 诇讝讛 讗讬专注 诇讝讛, 讗诇讗 砖讬爪讗 砖讻讘转 讝专注讜 诪讘讬谉 爪讬驻讜专谞讬 讬讚讬讜. 讜讗祝 注诇 驻讬 讻谉 讬爪讗讜 转讜诇讚讜转 讛专讗讜讬诐 诇讜 诪讘谞讬诪讬谉 讗讞讬讜, 砖讛讜诇讬讚 注砖专讛 讘谞讬诐, 讜讻讜诇谉 谞拽专讗讜 注诇 砖诪讜 砖诇 讬讜住祝, 讻诇讜诪专, 砖砖诪讜转讬讛诐 诪转讬讬讞住讬诐 讻讜诇诐 诇讬讜住祝, 砖谞讗诪专 "讜讘谞讬 讘谞讬诪讬谉 讘诇注 讜讘讻专 讜讗砖讘诇 讙专讗 讜谞注诪谉 讗讞讬 讜专讗砖 诪讜驻讬诐 讜讞讜驻讬诐 讜讗专讚


"(讘专讗砖讬转 诪讜, 讻讗), 讜驻讬专讜砖诐: "讘诇注" 鈥� 注诇 砖诐 讬讜住祝 砖谞讘诇注 讘讬谉 讛讗讜诪讜转, "讜讘讻专" 鈥�/b> 讘讻讜专 诇讗诪讜 专讞诇 讛讬讛, "讜讗砖讘诇" 鈥�/b> 砖砖讘讗讜 讗诇 诇诪爪专讬诐, "讙专讗" 鈥�/b> 砖讙专 讘讗讻住谞讬讜转 讘谞讻专,


"讜谞注诪谉" 鈥�/b> 砖谞注讬诐 讘讬讜转专, "讗讞讬 讜专讗砖" 鈥�/b> 讗讞讬 讛讜讗 讜专讗砖讬 讛讜讗, "诪驻讬诐 讜讞驻讬诐" 鈥� 讻讜讜谞转讜: 讛讜讗 诇讗 专讗讛 讘讞讜驻转讬, 讜讗谞讬 诇讗 专讗讬转讬 讘讞讜驻转讜, "讜讗专讚" 鈥�/b> 砖讬专讚 诇讘讬谉 讗讜诪讜转 讛注讜诇诐. 讗讬讻讗 讚讗诪专讬 [讬砖 砖讗讜诪专讬诐]: "讜讗专讚" 鈥�/b> 砖驻谞讬讜 讚讜诪讬谉 讘讬讜驻讬诐 诇讜讜专讚.


讘 讗诪专 专' 讞讬讬讗 讘专 讗讘讗 讗诪专 专' 讬讜讞谞谉: 讘砖注讛 砖讗诪专 诇讜 驻专注讛 诇讬讜住祝 "讜讘诇注讚讬讱 诇讗 讬专讬诐 讗讬砖 讗转 讬讚讜 讜讗转 专讙诇讜 讘讻诇 讗专抓 诪爪专讬诐" (讘专讗砖讬转 诪讗, 诪讚), 讗诪专讜 讗讬爪讟讙谞讬谞讬 驻专注讛: 注讘讚 砖诇拽讞讜 (拽谞讗讜) 专讘讜 讘注砖专讬诐 讻住祝 转诪砖讬诇讛讜 注诇讬谞讜? 讗诪专 诇讛谉: 讙谞讜谞讬 (诪谞讛讙讬) 诪诇讻讜转 讗谞讬 专讜讗讛 讘讜, 砖讗讬谞讜 注讘讚 诪注讬拽专讜.


讗诪专讜 诇讜: 讗诐 讻谉, 砖讘谉 诪诇讻讬诐 讛讜讗, 讬讛讗 讬讜讚注 讘砖讘注讬诐 诇砖讜谉 讻讚专讱 砖诇讜诪讚讬诐 讘谞讬 讛诪诇讻讬诐! 讘讗 讛诪诇讗讱 讙讘专讬讗诇 讜诇讬诪讚讜 砖讘注讬诐 诇砖讜谉. 诇讗 讛讜讛 拽讙诪专 [讛讬讛 诇讜诪讚] 讻诇 讝讛. 讘讗讜转讛 砖注讛 讛讜住讬祝 诇讜 讙讘专讬讗诇 讗讜转 讗讞转 诪砖诪讜 砖诇 讛拽讚讜砖 讘专讜讱 讛讜讗 讜讗讝 诇诪讚, 砖谞讗诪专: "注讚讜转 讘讬讛讜住祝 砖诪讜 讘爪讗转讜 注诇 讗专抓 诪爪专讬诐 砖驻转 诇讗 讬讚注转讬 讗砖诪注" (转讛诇讬诐 驻讗, 讜). 讜诇诪讞专 讻砖讞讝专 诇驻谞讬 驻专注讛, 讻诇 诇讬砖谞讗 讚讗讬砖转注讬 [诇砖讜谉, 砖驻讛, 砖讚讬讘专] 驻专注讛 讘讛讚讬讛 [讗讬转讜], 讗讛讚专 诇讬讛 [注谞讛 诇讜].


讗讬砖转注讬 讗讬讛讜 [讚讬讘专 讛讜讗, 讬讜住祝] 讘诇砖讜谉 讛拽讚砖 讜诇讗 讛讜讛 拽讗 讬讚注 诪讗讬 讛讜讛 讗诪专 [讛讬讛 讬讜讚注 驻专注讛 诪讛 讛讜讗 讗讜诪专]. 讗诪专 诇讬讛 [诇讜] 驻专注讛: 讗讙诪专讬 [诇诪讚 讗讜转讬]. 讗讙诪专讬讛 [诇讬诪讚 讗讜转讜] 讜诇讗 讙诪专 [诇诪讚]. 讗诪专 诇讬讛 [诇讜] 驻专注讛: 讗讬砖转讘注 [讛砖讘注] 诇讬 讚诇讗 诪讙诇讬转 [砖讗讬谞讱 诪讙诇讛] 砖讗讬谞讬 讬讜讚注 砖驻讛 讝讜. 讗讬砖转讘注 [谞砖讘注] 诇讜.


诇讗讞专 讝诪谉, 讻讬 [讻讗砖专] 讗诪专 诇讬讛 [诇讜] 讬讜住祝 诇驻专注讛 "讗讘讬 讛砖讘讬注谞讬 诇讗诪专" (讘专讗砖讬转 谞, 讛) 砖讗拽讘专讛讜 讘讗专抓 讬砖专讗诇, 讗诪专 诇讬讛 [诇讜] 驻专注讛: 讝讬诇 讗讬转砖讬诇 讗砖讘讜注转讱 [诇讱 讛讬砖讗诇 注诇 砖讘讜注转讱] 讜讛转专 讗讜转讛. 讗诪专 诇讬讛 [诇讜] 讬讜住祝: 讜讗讬转砖诇讬 谞诪讬 讗讚讬讚讱 [讜讗砖讗诇 讙诐 讻谉 注诇 讛砖讘讜注讛 砖谞砖讘注转讬 诇讱]? 讜讗祝 注诇 讙讘 [讜讗祝 注诇 驻讬] 砖诇讗 谞讬讞讗 诇讬讛 [讛讬讛 谞讜讞 诇讜] 诇驻专注讛 诇讛住讻讬诐, 诪驻谞讬 砖讞砖砖 砖讬讜住祝 讬讬砖讗诇 注诇 讛砖讘讜注讛 砖谞砖讘注 诇讜, 讗诪专 诇讬讛 [诇讜] 讘讻诇 讝讗转: "注诇讛 讜拽讘专 讗转 讗讘讬讱 讻讗砖专 讛砖讘讬注讱" (讘专讗砖讬转 谞, 讜).


讙 讬讛讜讚讛 诪讗讬 讛讬讗 [诪讛 讛讬讛] 注谞讬谉 拽讬讚讜砖 讛砖诐 砖注砖讛 讘驻专讛住讬讗? 讚转谞讬讗 [砖讻谉 砖谞讬谞讜 讘讘专讬讬转讗], 讛讬讛 专' 诪讗讬专 讗讜诪专: 讻砖注诪讚讜 讬砖专讗诇 注诇 讛讬诐 (住讜祝) 讛讬讜 讛砖讘讟讬诐 诪谞爪讞讬诐 (诪转讜讜讻讞讬诐) 讝讛 注诐 讝讛, 讝讛 讗讜诪专: 讗谞讬 讬讜专讚 转讞诇讛 诇讬诐, 讜讝讛 讗讜诪专: 讗谞讬 讬讜专讚 转讞诇讛 诇讬诐, 讜讘讬谞转讬讬诐 拽驻抓

